पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. नगर निगम चुनावों में मतदान के दौरान कई वार्डो में मारपीट और तीखी झड़प हुईं। इस दौरान प्रशासन और पुलिस बल ने कई जगह छापामारी की और कई लोगों को हिरासत में लिया। अतिसंवेदनशील आजाद नगर के वार्ड 19 में आजाद उम्मीदवार सुमिता सिंह के एजेंट बूथ पर पुलिस के साथ कार्यकर्ताओं की झड़प हो गई। इस दौरान सुमिता सिंह के समर्थक राजकुमार का पैर टूट गया, जबकि प्रत्याशी के भाई हरि सिंह के खिलाफ मामला दर्ज किया गया है।
इस बारे में प्रत्याशी सुमिता सिंह ने पुलिस पर उन्हें टारगेट करने का आरोप लगाया। उन्होंने बताया सुबह करीब साढ़े 9 बजे एसपी राहुल शर्मा उनके एजेंट बूथ पर आए। उन्होंने कहा कि आप के बूथ पर इतने एजेंटों की भीड़ क्यों है। इस पर राजकुमार, परमेंद्र, महताब और प्रवीन चहल ने कहा कि दूसरों बूथों पर भी इतने ही लोग हैं, आप उन्हें कुछ नहीं कह रहे।
(आगे की स्लाइड्स में देखें पूरा मामला)
इतना कहने की देर थी कि उन्होंने उनके कंप्यूटर, लैपटॉप जब्त कर लिए और एजेंटों को वहां से खदेड़ दिया। इसके बाद दोपहर को फिर से उन्हें टोका और समर्थकों को चले जाने को कहा। जब विरोध किया तो पुलिस ने मारपीट शुरू कर दी। इसी दौरान हमारे एजेंट राजकुमार का पैर टूट गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn